KOMISSION ASETUS (EY) N:o 19/2006,

annettu 6 päivänä tammikuuta 2006,

neuvoston asetuksen (EY) N:o 747/2001 muuttamisesta tiettyjä Jordaniasta peräisin olevia maataloustuotteita koskevien yhteisön tariffikiintiöiden osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (1) ja erityisesti sen 5 artiklan 1 kohdan b alakohdan,

sekä katsoo seuraavaa:

Uusien tariffikiintiöiden ja voimassa olevien tariffikiintiöiden muutosten täytäntöön panemiseksi asetus (EY) N:o 747/2001 on tarpeen muuttaa.

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 747/2001 liite V tämän asetuksen liitteessä olevalla tekstillä.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2006.

(1) EYVL L 109, 19.4.2001, s. 2. Asetus sellaisena kuin se on viimeksi muutettuna komission asetuksella (EY) N:o 1460/2005 (EUVL L 233, 9.9.2005, s. 11).

(2) Ei vielä julkaistu virallisessa lehdessä.

LIITE

”LIITE V JORDANIA Tavaran kuvauksen sanamuotoa on pidettävä ainoastaan ohjeellisena, joten etuusmenettely määräytyy tässä liitteessä CN-koodien sisällön mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Jos CN-koodin edessä on ’ex’, etuuskohtelu määräytyy sekä CN-koodin että sitä vastaavan tavaran kuvauksen perusteella. Tariffikiintiöt Järjestynumero CN-koodi Tavaran kuvaus Kiintiökausi Kiintiömäärä (netto-tonnia) Kiintiötulli 09.1152 0603 10 Tuoreet leikkokukat ja kukannuput, jollaiset soveltuvat kukkakimppuihin tai koristetarkoituksiin tullattaessa 1.1.– 31.12.2006 2 000 Vapaa tullattaessa 1.1.–31.12.2007 4 500 tullattaessa 1.1.–31.12.2008 7 000 tullattaessa 1.1.–31.12.2009 9 500 tullattaessa 1.1.–31.12.2010 ja tullattaessa 1.1.–31.12. kunakin sen jälkeisenä kautena 12 000 09.1160 0701 90 50 Uudet perunat, tuoreet tai jäähdytetyt, tullattaessa 1.1.–30.6. tullattaessa 1.1.–31.12.2006 1 000 Vapaa 0701 90 90 Muut perunat, tuoreet tai jäähdytetyt tullattaessa 1.1.–31.12.2007 2 350 tullattaessa 1.1.–31.12.2008 3 700 tullattaessa 1.1.–31.12.2009 5 000 09.1163 0703 20 00 Tuore tai jäähdytetty valkosipuli tullattaessa 1.1.–31.12.2006 ja tullattaessa 1.1.–31.12. kunakin sen jälkeisenä kautena 31.12.2009 asti 1 000 Vapaa 09.1164 0707 00 Tuoreet tai jäähdytetyt kurkut tullattaessa 1.1.–31.12.2006 2 000 Vapaa (1) (2) tullattaessa 1.1.–31.12.2007 3 000 tullattaessa 1.1.–31.12.2008 4 000 tullattaessa 1.1.–31.12.2009 5 000 09.1165 0805 Tuoreet tai kuivatut sitrushedelmät tullattaessa 1.1.–31.12.2006 1 000 Vapaa (1) (3) (4) tullattaessa 1.1.–31.12.2007 3 350 tullattaessa 1.1.–31.12.2008 5 700 tullattaessa 1.1.–31.12.2009 8 000 09.1158 0810 10 00 Tuoreet mansikat tullattaessa 1.1.–31.12.2006 500 Vapaa tullattaessa 1.1.–31.12.2007 1 000 tullattaessa 1.1.–31.12.2008 1 500 tullattaessa 1.1.–31.12.2009 2 000 09.1166 1509 10 Neitsytoliiviöljy tullattaessa 1.1.–31.12.2006 2 000 Vapaa (5) tullattaessa 1.1.–31.12.2007 4 500 tullattaessa 1.1.–31.12.2008 7 000 tullattaessa 1.1.–31.12.2009 9 500 tullattaessa 1.1.–31.12.2010 ja tullattaessa 1.1.–31.12. kunakin sen jälkeisenä kautena 12 000

(1) Tämä vapautus koskee vain arvotullia.

(2) Kun CN-koodiin 0707 00 05 luokiteltavaa kurkkua tuodaan 1.11.–31.5., yhteisön myönnytyksiä koskevassa WTO-luettelossa mainittava paljoustulli alennetaan nollaan, jos Euroopan yhteisön ja Jordanian välillä sovittu tulohinta on vähintään 44,9 euroa 100 nettokilogrammaa kohden. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on alle 92 prosenttia sovitusta tulohinnasta, sovelletaan WTO:ssa sidottua paljoustullia.

(3) Kun CN-koodiin 0805 10 20 luokiteltavia makeita appelsiineja tuodaan 1.12.–31.5., yhteisön myönnytyksiä koskevassa WTO-luettelossa mainittava paljoustulli alennetaan nollaan, jos Euroopan yhteisön ja Jordanian välillä sovittu tulohinta on vähintään 26,4 euroa 100 nettokilogrammaa kohden. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on alle 92 prosenttia sovitusta tulohinnasta, sovelletaan WTO:ssa sidottua paljoustullia.

(4) Kun CN-koodiin ex 0805 20 10 (Taric-alanimike 05) luokiteltavia tuoreita klementiinejä tuodaan 1. marraskuuta ja helmikuun lopun välisenä aikana, yhteisön myönnytyksiä koskevassa WTO-luettelossa mainittava paljoustulli alennetaan nollaan, jos Euroopan yhteisön ja Jordanian välillä sovittu tulohinta on vähintään 48,4 euroa 100 nettokilogrammaa kohden. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on alle 92 prosenttia sovitusta tulohinnasta, sovelletaan WTO:ssa sidottua paljoustullia.

(5) Tullien poistaminen koskee vain sellaista yhteisöön tuotavaa käsittelemätöntä oliiviöljyä, joka on valmistettu kokonaan Jordaniassa ja joka kuljetetaan suoraan Jordaniasta yhteisöön. Muunlaisesta neitsytoliiviöljystä kannetaan yhteisön tullitariffissa määrätty tulli.”